Document ID: 32005R2083

32005R2083
L 333/28
SLUŽBENI LIST EUROPSKE UNIJE
UREDBA KOMISIJE (EZ) br. 2083/2005
od 19. prosinca 2005.
o izmjeni direktiva 2004/17/EZ i 2004/18/EZ Europskog parlamenta i Vijeća u odnosu na pragove za primjenu postupaka za sklapanje ugovora
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu 2004/17/EZ Europskog parlamenta i Vijeća od 31. ožujka 2004. o usklađivanju postupaka nabave subjekata koji djeluju u sektoru vodnoga gospodarstva, energetskom i prometnom sektoru te sektoru poštanskih usluga (1), a posebno njezin članak 69.,
uzimajući u obzir Direktivu 2004/18/EZ Europskog parlamenta i Vijeća od 31. ožujka 2004. o usklađivanju postupaka za sklapanje ugovora o javnim radovima, ugovora o javnoj nabavi robe te ugovora o javnim uslugama (2), a posebno članak 78. iste Direktive,
po savjetovanju sa Savjetodavnim odborom za ugovore o javnoj nabavi,
budući da:
(1)
Odlukom 94/800/EZ od 22. prosinca 1994. o sklapanju u ime Europske zajednice, s obzirom na pitanja iz njezine nadležnosti, sporazuma postignutih u Urugvajskom krugu multilateralnih pregovora, (1986. - 1994.) (3), Vijeće je odobrilo Sporazum o javnoj nabavi, dalje u tekstu „Sporazum”, a koji se nalazi u Prilogu 4. toj Odluci. U skladu s uvjetima Sporazuma, pravila koja se njime predviđaju treba primijeniti čim ugovori dosegnu ili premaše iznose, dalje u tekstu „pragovi”, koji su određeni Sporazumom i izraženi kao posebna prava vučenja.
(2)
Jedan od ciljeva Direktiva 2004/17/EZ i 2004/18/EZ je omogućiti naručiteljima i javnim naručiteljima, koji primjenjuju spomenute direktive, da se istodobno pridržavaju i obveza utvrđenih Sporazumom. Da bi se to postiglo, Komisija mora provjeravati pragove utvrđene Direktivama, a na koje se odnosi Sporazum te, kad je to nužno, iste pragove podizati ili spuštati kako bi se osiguralo da odgovaraju ekvivalentima u eurima pragova koji su određeni Sporazumom, zaokruženim na najbližu tisućicu. Vrijednost pragova iz direktiva nisu jednake vrijednostima pragova iz Sporazuma, preračunato za razdoblje od 1. siječnja 2006. do 31. prosinca 2007. Stoga ih treba revidirati.
(3)
Osim toga, u direktivama 2004/17/EZ i 2004/18/EZ, u svrhu smanjivanja broja obvezujućih pragova, oni pragovi koji su neovisni o Sporazumu usklađeni su s onima koji iz njega proizlaze. Stoga je primjereno da ih se također revidira.
(4)
Izmjene ne utječu na nacionalne odredbe koje se odnose na provedbu direktiva 2004/17/EZ i 2004/18/EZ, počevši od pragova koji su niži od pragova određenih u direktivama.
(5)
Direktive 2004/17/EZ i 2004/18/EZ bi trebalo stoga na odgovarajući način izmijeniti,
DONIJELA JE OVU UREDBU:
Članak 1.
Direktiva 2004/17/EZ mijenja se kako slijedi:
1.
Članak 16. mijenja se kako slijedi:
(a)
u točki (a), iznos „473 000 EUR” zamjenjuje se iznosom „422 000 EUR”;
(b)
u točki (b), iznos „5 923 000 EUR” zamjenjuje se iznosom „5 278 000 EUR ”.
2.
Članak 61. mijenja se kako slijedi:
(a)
u stavku 1., iznos „473 000 EUR” zamjenjuje se iznosom „422 000 EUR”;
(b)
u stavku 2., iznos „473 000 EUR” zamjenjuje se iznosom „422 000 EUR”.
Članak 2.
Direktiva 2004/18/EZ mijenja se kako slijedi:
1.
Članak 7. mijenja se kako slijedi:
(a)
u točki (a), iznos „154 000 EUR” zamjenjuje se iznosom „137 000 EUR”;
(b)
u točki (b), iznos „236 000 EUR” zamjenjuje se iznosom „211 000 EUR”;
(c)
u točki (c), iznos „5 923 000 EUR” zamjenjuje se iznosom „5 278 000 EUR ”.
2.
Članak 8. prvi stavak mijenja se kako slijedi:
(a)
u točki (a), iznos „5 923 000 EUR” zamjenjuje se iznosom „5 278 000 EUR”;
(b)
u točki (b), iznos „154 000 EUR” zamjenjuje se iznosom „211 000 EUR”.
3.
U članku 56., iznos „5 923 000 EUR” zamjenjuje se iznosom „5 278 000 EUR”.
4.
U članku 63. stavku 1. prvom podstavku, iznos „5 923 000 EUR” zamjenjuje se iznosom „5 278 000 EUR”.
5.
Članak 67. stavak 1. mijenja se kako slijedi:
(a)
u točki (a), iznos „154 000 EUR” zamjenjuje se iznosom „137 000 EUR”;
(b)
u točki (b), iznos „236 000 EUR” zamjenjuje se iznosom „211 000 EUR”;
(c)
u točki (c), iznos „236 000 EUR” zamjenjuje se iznosom „211 000 EUR”.
Članak 3.
Uredba Komisije (EZ) br. 1874/2004. (4) stavlja se izvan snage od 1. siječnja 2006.
Upućivanja na Uredbu stavljenu izvan snage smatraju se upućivanjima na ovu Uredbu.
Članak 4.
Ova Uredba stupa na snagu 1. siječnja 2006.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 19. prosinca 2005.

Labels: 12
8
3
20